cyanic-selkie/wikianc huggingface dataset:
Huldrichus Zasius
Huldrichus Zasius (Constantiae anno 1461 natus; Friburgi Brisgoviae die 24 Novembris 1536 mortuus) fuit clarus iuris consultus Germanicus.
Yuba Comitatus
Yuba Comitatus  (Anglice:  Yuba County) est Californiae comitatus in Civitatibus Foederatis Americae 60219 incolarum (anno 2000). Comitatus, cuius caput est urbs Marysville, anno 1850 creatus est. In hoc comitatu sexta pars incolarum oriunda e America Latina est (17.4 %) et quinta haud Anglice domu (21.9 %) loquitur.
Matthaeus Caragiale
Matthaeus Caragiale (natus Bucarestae die 25 Martii 1885 – ibidem mortuus est die 17 Ianuarii 1936) scriptoris Ioannis Lucae Caragiale filius, fuit ipse scriptor et pictor Dacoromanus.
Traianus Băsescu
Traianus Băsescu [Traian Băsescu ] (natus in Basarabi in comitatu Constantia die 4 Novembris 1951) est rerum politicarum peritus Dacoromanus et a die 20 Decembris 2004 ad usque 21 Decembris 2014 Romaniae Praeses erat. Bis brevi tempore ab hoc magistratu remotus est.
Stephanus Dimitrescu
Stephanus Dimitrescu (natus in Huşi die 18 Ianuarii 1886 – mortuus est  Iassii die 22 Maii 1933) fuit pictor  Dacoromanus.
Noboru Takeshita
Noboru Takeshita (Iaponice 竹下 登, natus in Unannan die 26 Februarii 1924 ; mortuus die 19 Iunii 2000) fuit politicorum peritus et Iaponiae primus minister a die 6 Novembris 1987 usque ad diem 3 Iunii 1989.
Christophorus Madrutius
Christophorus Madrutius (nobili loco natus Cristoforo di Madruzzo die 5 Iulii 1512 Tridenti – obiit die 5 Iulii 1578 Tiburi) fuit cardinalis Italicus aevi renascentiae.
Vita
Madruzzo Patavii et Bononiae theologiae studuit. Anno 1539 Princeps episcopus Tridenti et anno 1543 cardinalis creatus est.
Anno 1556 Madrutius qui socius familiae Habsburgi erat, a imperatore Philippo II gubernatore Ducati Mediolanensis factus est. Anno 1567 se a muneris suis removit et princes episcopus Tridenti nepos suus Ioannes Ludovicus Madrutius (1532–1600) creatus est.
Riluzolum
Riluzolum est medicamentum in sclerose laterali amyotrophica tractando.
Natura chemica
Riluzolum est (IUPAC) 6-(tri-fluor-methoxy)-1,3-benzothiazolum-2-aminum.
Pharmacodynamica
Adhuc machinatio effectuum exacta vacat. Videtur Riluzolum per canales ionticos natrii liberationem glutamati ex terminis tractuum corticoefferentium (imprimis tractus corticospinalis ) inhibere.
Pharmacocinetica
Excretio est per imprimis urinas.
Effectus secundarii
Exempli (!) sunt:
The Complete Peerage
The Complete Peerage of England, Scotland, Ireland, Great Britain and the United Kingdom, extant, extinct or dormant est dictionarium alphabeticum in plura volumina digestum quod indicem historicum et genealogicum familiarum nobiliorum Britanniae et Hiberniae comprehendit. Opus inceptum a Georgio Eduardo Cokayne (et siglo "G. E. C." signatum) post huius mortem ab aliis perfectum est, inter quos Vicary Gibbs.
Fertigatio
Fertigatio (ab Anglicis fertilization 'laetamen' + irrigation 'inrigatio') est ratio laetaminum aliarumque rerum liquido solubilium iniciendarum in systema irriguum ad solum aquamque emendandas.
Fertigatio cum chemigatione cognata est, iniectione chemicarum in systema irriguum. Quae bina vocabula aliquando inter se confunduntur; chemigatio autem plerumque est ratio plus moderata et regulata ob naturam chemicarum adhibitarum, quae saepe insecticidas, herbicidas, fungicidasque implicat, quorum nonnullae hominibus, animalibus, circumiectisque naturalibus minantur.
Lingua Purik
Lingua Purik seu Burig ad Linguas Tibeto-Birmanas familiae Sinotibetanae pertinet; saepe inter dialectos Thibetanas numeratur et ad linguam Balti assimilatur. In India adhibetur in civitate Jammu et Kashmir.
Nicolaus Grigorescu
Nicolaus Ion Grigorescu (natus in Pitaru apud Bucarestam die 15 Maii 1838 - mortuus est in Câmpina die 21 Iulii 1907) fuit pictor Dacoromanus.
Titus Statilius Taurus (consul 11)
Titus Statilius Taurus (nescimus, quando natus mortuusve sit) senator Romanus initio saeculi primi fuit. Avus eius Titus Statilius Taurus, consul anni 26 a.C.n., erat, frater Sisenna Statilius Taurus, consul anni 16. Ipse anno 11 consul ordinarius creatus est. Filius Titus Statilius Taurus anno 44 consulatum ordinarium gessit.
Georgius Eduardus Cokayne
Georgius Eduardus Cokayne (natus George Edward Adams; ab anno 1873 George Edward Cokayne; siglum G. E. C.), natus die 29 Aprilis 1825; mortuus die 6 Augusti 1911) fuit genealogus Anglicus et auctor operis egregii The Complete Peerage of England, Scotland, Ireland, Great Britain and the United Kingdom, extant, extinct or dormant.
Masayoshi Ito
Masayoshi Ito (Iaponice 東 正義 Itō Masayoshi natus Fukushimae die 15 Decembris 1913; mortuus die 20 Maii 1994) fuit politicorum peritus et breviter anno 1980 Iaponiae primus minister a die 12 Iunii usque ad diem 17 Iunii.
Ophiuchus (constellatio)
Ophiuchus sive Serpentarius constellatio est ampla, sed non tam illustris in caeli linea aequinoctiali. Constellationi est forma armillae, quae et ab oriente et ab occidente Serpentem spectat.
De historia
Ophiuchus iam est in numero 48 siderum temporum antiquorum, quae a Ptolemaeo descripta sunt.
De mythologia
Sunt qui Ophiuchum eundem atque Herculem esse dicant.
Plerique autem dicunt illum Aesculapium (Graece Asklepion) filium Apollinis et Coronis esse.
Ophiuchus sub sidere adverso natus esse dicitur. Nam Coronis alio cum amore se iunxerat. Inde Apollo invidia commotus eam interfecit. Moriens Coronis Apollini confessit se ab eo praegnantem esse. Apollo infantem servavit, quem a Chirone Centauro sapienti erudiendum curavit. Chiro Aesculapium artem medicinam docuit, unde clarus medicus hominum factus est. Aliquando cum autem mortuum quendam ad vivos revocavisset, Zeus superbiam multans Aesculapium fulmine prostravit ac interfecit.
Stellae
Anno 1604 in Ophiucho stella supernova eluxit.
N. b. : Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.
Nebulae
In Ophiucho, nonnulli cumuli stellarum sunt globosi, quos astronomus Carolus Messier in indice suo (Catalogo Messier) memoravit.
Proximus M 10 est 15.000 spatia lucis annuae remotus. M 12 et M 107 sunt 20.000 sla remoti. M 9 vel M 14 absunt intervallo 25.000 resp. 40.000 sla.
Apteryx australis
Apteryx australis (Maoriane: tokoeka; Anglice: common kiwi ) est species avium familiae Apterygidarum. Silvas meridionalis insulae Novae Zelandiae habitat.
Lisa Macuja-Elizalde
Lisa Macuja Elizalde (nata die 2 Octobris 1964) est saltrix et prima ballerina Philippinarum. Quae interfuit anno 1984 gregi. Adhunc est praeses collegii et praeses vicarius National Commission, societatis Philippinicae UNESCO. Anno 1982, scholastica erat a Ministerio Humanitatis Russiae ad Academiam Ballet Russiae in Petropole et adhunc unicum caput quod non erat Russicum. Anno 2007, Art 2 Art, stationem radiophonicam, concitavit ut conciliet artifices et publicam et foveat artes et cultus.
Petrus Longhi
Petrus Longhi (natus Venetiae die 5 Novembris 1702 – ibidem mortuus est die 8 Maii 1785) fuit pictor Italicus aetatis quae dicitur Rococo.
Lentia
Lentia seu Lentium seu Aredata seu Aredatum (Theodisce: Linz) est urbs in Austria ad Danubium flumen sita et caput provinciae Austriae Superioris. Post Vindobonam et Graeciam numero incolarum tertium locum inter urbes Austriacas tenet. Anno 2009, Lentia una cum Vilna titulum capitis culturalis Europae tulit. Ex 2014, Lentia pars coniunctionis urbium creatorum UNESCO est.
Historia
Iam quarto saeculo a.C.n., compluria oppida Celtica in ea regione, quam Lentia hodierna occupat, sive in collibus sive in utraque Danubii ripa exstiterunt, quorum unum in monte Freinberg vocato situm Celtarum lingua Lentos ('flexibilis, incurvatus') appellatum esse videtur, quod nomen in posteriora castra Romana translatum est.
Lentia pars Imperii Romani erat. Inter annos 166 et 180, dum bellum Marcomannicum geritur, Marco Aurelio imperatore castra posita sunt. Quorum fit mentio in Notitia Dignitatum (circiter 420) sub nomine Lentia. Oppidum quamvis compluries a Germanis deletum, tamen in Medium Aevum permanebat et ab saeculo octavo, cum Tassilone III duce in dicionem ducatus Bavariae venisset, denuo florescebat.
Anno 799, nomen vernaculum Linze primum litteris apparet, anno 806 Lentia mercatus dicta est, sub annum 1240 urbi praetor et sigillum urbanum tributa sunt. Cum urbs illo tempore in confinibus ducatus Austriae sita esset, portorium exigebatur, quo incrementum civitatis magnopere augebatur, cuius rei testimonio est novum forum anno 1230 creatum. Inter annos 1489 et 1493 Friderico III imperatore Lentia caput Sacri Imperii Romani erat.
Novis temporibus industria Lentiam venit. Hodie Lentia ab urbe industriae in urbem culturae mutatur.
Religiones
Ad 1600, maxima Lentiae pars incolarum confessioni Augustanae addicta, ecclesia autem Catholica paene exstincta erat. Post Reformationem Catholicam, initio saeculi decimi septimi habitam usque ad hodiernum diem, maior civium pars sunt Catholici Romani. Lentia etiam est sedes episcopalis Ecclesiae Catholicae Romanae, nomine Dioecesis Linciensis. Praesens Episcopus Ludovicus Schwarz anno 2005 nominatus est. Lentia multas ecclesias magnificas habet. Ecclesia Cathedralis Nova principio saeculi vicesimi aedificata maxima Austriae ecclesiarum est.
Aliae ecclesiae praeclarae:
Schola episcopalis (antea "seminarium minus") nomine Collegium Petrinum anno 1897 condita est.
Artes et scientiae
Quattuor universitates Lentiae sitae sunt:
Regiones urbanae
Lustenau, urbana Lentiae regio, usque ad annum 1873 liberum municipium erat.
Stephanus Luchian
Stephanus Luchian (natus in Ştefăneşti die 1 Februarii 1868 – mortuus est Bucarestae die 27 Iunii 1916) fuit pictor Dacoromanus.
De vita eius anno 1981 pellicula Luchian a moderatore cinemetographico Nicolao Mărgineanu creata est. Histrio Ioannes Caramitru ut Luchian egit.
Lucius Cassius Longinus (consul 11)
Lucius Cassius Longinus (nescimus, quando natus mortuusve sit) senator Romanus primo saeculo fuit. Anno 11 ab 1 Iulii consulatum suffectum pro Manio Aemilio Lepido gessit. Filii eius Lucius Cassius Longinus consul ordinarius et Gaius Cassius Longinus consul suffectus anni 30 erant. Gaius etiam iuris consultus notus est.
Ioannes Jambon
Ioannes (vulgo Jan vel rite Johan) Jambon (natus in oppido die 26 Aprilis 1960) est  politicus Belgicae, factionis Novae Consociationis Flandricae (NV-A). De anno 2014 ad annum 2018 minister securitatis rerumque internarum rectionis foederalis Belgicae erat.
A die 2 Octobris 2019 minister praeses Flandriae est.
Ordo Fratrum Minorum Capuccinorum
Ordo Fratrum Minorum Capuccinorum (O.F.M.Cap.) est unus ex tribus ordinibus mendicantibus Franciscanis masculinis iuris pontificii, id est a Sancta Sede formaliter probatis. Ordo Fratrum Minorum Capuccinorum priore dimidia parte saeculi XVI natus est ob nonnullorum fratrum Franciscanorum Italicorum navitatem, qui vitam religiosam suam iuxta exemplum atque intentiones conditoris Fratrum Minorum Sancti Francisci reformare cupiebant.
Capuccini ex hac parte vitae contemplativae, illinc caritati pauperum studere solebant. His diebus maxime eos sublevare et iis auxilium spirituale praebere conantur, qui rebus adversis in societatis humanae margine vivere coguntur aut tecto non recipiuntur.
Historia
Saeculo 16 ineunte ordo Fratrum Minorum multos in ramos creverat, quorum pars in magnis monasteriis in urbibus sitis vivebat et vitam in cural pastorali consumebat, alii fratres (sic dicti Observantes) variis modis pristinam Sancti Francisci vitam eiusque rationes appetebant.
Frater Matthaeus Bascius vere anni 1525 monasterium in regione Anconae iniussu superioris sui reliquit, ut exemplum Sancti Francisci sequens pauper per mundum vagaretur. Comprehensus ac in carcerem conditus auxilio comitissae Camerini nomine Catherina Cybo, fratris filia papae Clementis VII, custodia emissus est.
Autumno eiusdem anni duo fratres se cum Matthaeo consociaverunt. Inde superior provinciae, Ioannes Pili da Fano, fratres vi reducere studuit. Qui se primum in montibus, deinde in monasterio Camaldulensi oppidi Cuprae Montanae abdiderunt. A Fratribus Minoribus obsessi Observantes denique albo habitu Camaldulensium induti effugerunt. Vere anni sequentis ex ordine exclusos episcopus eorum comitissa Catherina Cybone itercedente accepit iisque ut peregre praedicarent permisit.
Anno 1527 in comitatu Camerino pestilentia grassabatur. Tres fratres moribundis sine metu subveniebant; hominibus ob auxilum fratrum sui salutis immemorum permotis, Catherina Cybo a papa anno 1528 litteras impetravit, quae gregi praesidio essent. Hae litterae, quibus fratribus habitus fuscus cum cucullo praescriptus est, ordini condendo fundamentales habentur. Iis permissum est, ut peregre praedicarent, proprios superiores eligerent, alios fratres reciperent. Propter cucullum Italice cappuccio dictum reformatores a populo Capuccini appellati sunt. Quod nomen ab anno 1535 etiam in litteris Sanctae Sedis in usu erat.
Lingua Zangskari
Lingua Zangskari ad Linguas Tibeto-Birmanas familiae Sinotibetanae pertinet; a nonnullis inter dialectos linguae Thibetanae seu Ladakhi numeratur. In Jammu et Kashmir adhibetur, in ea parte huius civitatis quae gubernio Indico obtemperat.
Ordo Fratrum Minorum Capuccinorum
Historia
Mox centenis fratribus subsequentibus demum anno 1534 etiam ille Ioannes Pili da Fano, qui antea superior provinciae primos fratres vi armorum comprehendere iusserat, se novae communitatae adiunxit. Fratres Minores vitae eremiticae, ut initio nominabantur, parvis in communitatibus in secessu viventes praedicationi et curae pesti affectorum studebant magna apud populum gratia crescente.
Structura
Ordo Fratrum Minorum Capuccinorum in provinicas divisus est. Supremum consilium est capitulum generale, quod ex delegatis provinciarum constat; capitulum generale superiorem ordinis, ministrum generalem eligit, cuius sedes est curia generali Romae. Mense Iunio 2018 toto orbe terrarum 10.480 capuccini erant, ex quibus 7.070 sacerdotes, Africa: 1.357; America Australis: 1.657; America Septentrionalis: 664; Asia-Oceania: 2.339; Europa Occidentalis: 3.500; Europa Orientalis: 769.
Universitas Nationalis Pusanensis
Universitas Nationalis Pusanensis est universitas nationalis primaria in regione Pusani.
Historia
Universitas constructa est die Maii anno 1946 utquam universitas maxima secunda in Corea.
Otto Hahn
Cum Lisa Meitner studium actinii fecit et anno 1917 protactinium inventus est. Fissionem nuclearem die 17 Decembris 1938 investigavit.
Carina (constellatio)
Carina ampla constellatio in caelo meridionali sita est. Carina se pertinet sub constellationibus Puppi ac Velis. Huic constellatione Canopus stella vere lucidissima inest.
De historia
Carina pars veteris sideris est, quod Argo Navis appellabatur quodque in numero 48 siderum a Claudio Ptolemaeo descriptorum erat. Cum Argo Navis astronomo Francogallico Lacaille ad usum astronomiae nimis ampla esset, anno 1763 ab eo divisa est in constellationes Carinam (navis), Puppim (navis) Velaque (navis). Stellarum autem nomina mutata non sunt, ut unaquaque littera Graeca illis in constellationibus semel tantum uteretur. Inde est e. g. α Carinae (Canopus), sed α Puppis vel α Velorum non sunt.
De mythologia
Argo Navis secundum mythologiam Graecam navis illa Iasonis eiusque sociorum erat, qui Argonautae vocabantur. Ii vellus aureum arietis quaerebant. Iason, filius Aesonis regis Thessaliae a fratre Peliade regno fraudatus erat. Iasonem imperium recuperatum iri, si Peliadi vellus aureum afferret – quod fieri non posset, cum pellis illa in nemore sacro Colchis a dracone mortifero custodiretur. Medea autem regis filia adiuvante Iason vellus cepit. Et Argo navis et vellus in caelo posita sunt, vellus quidem nomen Arietis accepit. Aegyptiis illa constellatio etiam navis erat, qua Osiris deus vehi solebat. Canopus eis gubernator erat.
Stellae
Canopus (α Car) stella lucidissima classis spectralis F0 est, quae 313 sla remota est. Eius magnitudo (-0,7m) tantum a Sirio stella superatur.
Miaplacidus (β Car) e classe spectrali A2 circiter 110 spatia lucis annuae a Sole nostro remota est.
Kakuei Tanaka
Kakuei Tanaka (Iaponice 中 角栄 or 田中 角榮, Tanaka Kakuei Nishiyamae natus die 4 Maii 1918; mortuus in Minato die 16 Decembris 1993) fuit politicorum peritus et Iaponiae primus minister a die 7 Iulii 1972 usque ad diem 9 Decembris 1974.
Carina (constellatio)
Stellae
6.000 spatia lucis annuae remota Eta Carinae stella in omni ratione illustrissima est. Tantum 6m oculo nudo hodie quidem cerni non potest. Cum Edmondus Halley saeculo XVII indicem stellarum scriberet, η Carina 4m fuit, sed tum magnitudinem variabat. Annis 1833 usque 1843 luminositas stellae maxime aucta est, ut η Carinae -1m splendens secundum magnitudinis locum in caelo tenebat. Tunc stella 40 centena milliplum luminositatis Solis habuisse conicitur. Deinde magnitudo deminuit. Luminositas autem non decrevisse, sed magnitudo absorptione pulveris gasorumque diminuisse existimatur. η Carinae verisimiliter in termino "vitae" suae est ut mox explodens supernova fiat. Quam quidem explosionem intervalli causa demum 6000 annorum post factum cernere poterimus.
N. b. : Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.
Coffeum
Coffeum (Turcice kahve ex Arabico قهوة qahwa 'vinum fabae'), cafaeum, cafea, cafeum, caffeum, cofeum, coffea, vel potus Arabicus etc., est potio infusa e seminibus assis et molitis, quae saepius fabae appellantur, arboris generis Coffeae. Coffeum late et cotidie a multis imbibitur, quia inest caffeinum, medicamentum quod corpora vigore stimulat. Hodie coffea est medicamentum inter omnia tertium in usu, praeter tabacum et alcohol, atque ante cannabim.
Philologia
Caffea in tribus regionibus vulgo instituitur: America Latina, Africa vel Arabia, et Asia vel Pacifica. Hae regiones etiam zona coffeana vocantur. Caffeae sapor mutat secundum solum caelumque qua fertur. Exempli gratia, Americae Australis fabae mediocre sapore caffeam ferre habentur; fabae autem Africae, Arabiae, Asiae ac regionis Pacificae audaciorem saporem ferunt. Coffeae igitur sapor vere ex assandi modo dependet cum faba in furno locata sit, qui, iterum, intra mitem, mediocrem, audacem, et additum audacem est. Hoc assum talem saporum varietatem fert sicut vecors, socolata, et fumosus. Quidam modus est coffeae gustandae ut sugentem artem requirat et verborum copiam gustandi.
Alius popularis modus cafeae parandae est cafea expressa, quo tenuiter frendita coffea per maxime calidam aquam impellitur ut humoris pinguis pareat sola uncia. Principio ex Italia hic modus venit. Machina expressa cafearia paratur hoc pensum, quae valde est cara, et saepe cum virga vaporis operitur. Virga vaporis usitata est ut lac vaporaret, ergo spuma ficta sit. Consumptio potionis espresso vocati occurrit rationum varietati, vel in solis unciis, aqua, vel lacte vaporato; modus igitur coffeae est summa elegantia.
Austriani potum cafearium Kapuziner vocant, id est potus cafearius capuccinus Austrianus, si cafeae Mochanae ita cramum additur ut cafea eundem colorem accipiat quam pallium monachi capuccini.
Cum cafeae expressae lac vaporatum additur, principio duo genera creantur. Primum est potus cafearius capuccinus Italianus (Italiane: cappuccino), qui aeque tenet unam partem expressae, unam partem lactis vaporati, et unam partem spumae. Secundum est cafea lactea, quod tenet maiorem partem lactis vaporati et tenuem laminam spumae ad caput. Hae potiones expressae populo sunt gratissimae. Nuper novum nomen ortum est cafeae, cui dulcis sirupus additus est. Vulgus hoc facit ut acidum saporem de coffeo abdat. In popularibus cauponis cafeariis his sirupis utuntur ut multam varietatem clientium adliciant. Hoc consilium cauponas sive tabernas cafearias adiuvat ut augescant. Notissimum exemplum fortasse est Starbucks, quod valde prosperum Americanum negotium est.
Re vera, vulgus coffeum consumit ut vigilent. Ergo, nisi necesse est vigilans stare, coffeum potest parari sine caffeino. His dictis, plerique eiusmodi caffeam non bibunt.
Masayoshi Ōhira
Masayoshi Ōhira (Iaponice 大平 正芳 natus die 12 Martii 1910; mortuus die 12 Iunii 1980) fuit politicorum peritus et Iaponiae primus minister a die 7 Decembris 1978 usque ad diem 12 Iunii 1980.
Lingua Balti
Lingua Balti ad Linguas Tibeto-Birmanas familiae Sinotibetanae pertinet; quidam inter dialectos Thibetanas numerantur, sed haec lingua a locutoribus praecipue abecedario Arabico scribitur verbaque Persica et Urdu mutuata accipit. In regione Jammu et Kashmir Pakistaniae et Indiae adhibetur, in ea parte vallis Caspiraeorum quae sub montibus Karakoram et Deosai iacet inter pagum Kargil (ad orientalem partem) et montem Haramosh (ad occidentalem). Litterae in lingua Balti pauca exstant, sed carmina popularia in multis generibus componuntur.
Caganer
Caganer ('homo defaecans') est figura ad commune iudicium in Catalonia et Regione Valentiana accommodata, in praesaepibus post arborem saepe posita, ubi defaecat. Vestitus in subucula alba, pantalonibus obscuris, pilleoque rubro (Catalanice: barretina) consistit.
Historia
Haec memoria est saeculis septimo decimo et duodevicensimo orta, aetate Baroco. Figura hominis defaecantis ad fines saeculi septimi decimi iam apparuit, quamquam populo non fit gratissima usque ad saeculum undevicensimum. Mos etiam in Insulis Canariis, Murcia, Lusitaniaque factus est.
Quamquam incognita est causa huius figurae in praesaepi positae, creduntur sua stercora agros fertiliores facere, ergo putantur prosperitatis fortunaeque signum esse.
Ioannes Lucas Caragiale
Ioannes Lucas Caragiale (natus Haimanale in urbe die 29 Ianuarii 1852; mortuus Berolini die 22 Iunii 1912) fuit scriptor Dacoromanus praecipue fabularum scaenicarum. Et filius eius Matthaeus Caragiale scriptor fuit.
Miki Takeo
Miki Takeo sive litteris Iaponicis 三木 武夫 (natus Awae die 17 Martii 1907; mortuus die 4 Novembris 1988), alumnus universitatum Meiji et Californiae Meridianae, fuit politicorum peritus et Iaponiae primus minister a die 9 Decembris 1974 usque ad diem 24 Decembris 1976.
Ioannes Lucas Caragiale
Nummus Dacoromanus 100 Leu imaginem Ioannis Lucae Caragiale fert.
Reticulum (constellatio)
Reticulum constellatio in caelo australi sita est. Prope Nebulam Magellanam Magnam ad septentrionales spectat. Quattuor stellae rhombum fingunt. Itaque primo Rhombus appellata erat.
De historia
Constellatio anno 1624 a Silesico scriptore Iacobo Bartschio primum commemorata est. Anno 1752 Nicolaus Ludovicus de Lacaille astronomus Francogallicus nomen in „Reticulum Rhomboidalis“ commutavit. Quod non rete parvum significat, sed instrumentum astronomicum, nempe planum vitreum recticulo insculptum, quod ante ocular ponendum est. Lacaille nonnullis constellationibus nomina instrumentorum dedit.
Stellae
ζ Reticuli systema stellarum duplicum circiter 39 spatia lucis annuae remotum est. Cum stellae 310" arcus secundos distent, stellae etiam oculis nudis dividi possunt. Altera stella 39,40 sla remota est, altera 39,53 sla; ita circum 9000 unitates astronomicas (ua) distant. ζ1 Ret classis spectralis G2.5 V est, ζ2 Ret G1-2 V.
Orientes ab analysi controversa tabulae, quae visa a pari hominum (Bettina ac Barney Hill) postea sub hypnosi memorata est, nonnulli ovni (obiectum volatile non identificatum) coniurationum doctrinae sectatores in Tellure existimant ζ2 Ret portum patrium quorundam animalium per spatium vacuum vagantium obtinere (quos "Canos" vocant). Apparet illos Canos Tellurem vistavisse ut homines explorandi aliarumque causarum nefariarum gratia abducerent. Quorum unum vehiculorum Roswelli in regione Novi Mexici terram calamitose appulisse dicitur, quam rem magistratus Civitatum Confoederatarum celare voluisse feruntur.
N. b. : Numeri excerpti sunt e mensionibus satellitis Hipparcos nominatae Hipparchos catalogue: query form apud archive.ast.cam.ac.uk.
Takeo Fukuda
Takeo Fukuda (Iaponice 福田 赳夫, natus in Takasaki, die 14 Ianuarii 1905; mortuus die 5 Iulii 1995) fuit politicorum peritus et Iaponiae primus minister a die 24 Decembris 1976 usque ad diem 7 Decembris 1978.
Gaius Visellius Varro (consul 12)
Gaius Visellius Varro (nescimus, quando natus mortuusve sit) senator Romanus initio saeculi primi erat.
Familia
Visellius filius Gaii Visellii Varronis Aculeonis equitis Romani erat, mater soror Helviae, matris Marci Tullii Ciceronis erat.
Cursus honorum
Anno 12 consul suffectus creatus est. Anno 21 legatus Augusti pro praetore Germaniae Inferioris motum Gallorum Iulio Sacroviro et Iulio Floro ducibus suppressit. Filius eius Lucius Visellius Varro anno 24 consul ordinarius creatus est.
Smoke Gets in Your Eyes
Smoke Gets in Your Eyes est canticum ab Hieronymo Kern, compositore Americano, et Ottone Harbach poeta compositum ad Robertam, comoediam musicalem anno 1933 productam. Quod canticum a Gertruda Niesen die 13 Octobris 1933 actum primum in disco impressum est et a societate Victor editum. Idem canticum Irena Dunne egit in pellicula eiusdem nominis anno 1935 divulgata, in qua etiam Fred Astaire, Ginger Rogers, Randolphus Scott partes egerunt. Canticum sane a musicis permultis actum est. Primus fuit Paulus Whiteman cum symphoniacis suis, Roberto Lawrence canente, qui disco suo summas chartulas anno 1934 adeptus est. Nat King Cole canticum primum anno 1946 cecinit. Fortasse inclutissimus concentus est anno 1958 a The Platters, grege doo-wop perscriptus, cuius canticum in CFA summam chartulam Billboard Hot 100 ascendit, et anno 1959 tertium locum in chartulis R&B attigit.
Almus
Almus (Bulgarice: Лом (Lom)) est urbs 30.000 incolarum ad Danubium sita in Montana Bulgariae.
Smoke Gets in Your Eyes
Victor Damone hoc canticum anno 1956 simulavit, cuius impressio inter inclutissimis numeratur. Simulamen cantici (cover) a Blue Haze, grege Britannico, anno 1972 actum etiam populi favorem accepit. Boots Randolph saxophonista, canticum exsecutus est in latere B sui disci longisoni (LP) Yakety Sax. Brianus Ferry canticum simulavit anno 1974 in albo Another Time, Another Place, quod ad locum septimum decimum in chartulis Britannicis mense Septembri anno 1974 ascendit. Hieronymus Garcia musicum cantici videonem annis 1980 ineuntibus, cum Ashley Judd actrice, manifesto sedente audienteque, divulgavit. Similiter eodem tempore canticum ab Eartha Kitt actum est, cum in Germania gregi jazzico operam daret.
Cantores notabiles qui cantum cecinerunt sunt Ludovicus Armstrong, Patricia Austin, Ricardus Clayderman, Raimundus Conniff, Thomas Dorsey, Sergius Gainsbourg, Iuditha Garland, Beniaminus Goodman, Gulielma Holiday, Engelbertus Humperdinck, Keith Jarrett, Led Zeppelin (solum pars cantici), Peggy Lee, Ioannes Mathis, Georgius Melachrino, Glenn Miller, Thelonius Monk, Editha Piaf, Sonny Rollins, David Sanborn, Dinah Washington, Margarita Whiting, Arthurus Tatum, et Zoot (in Muppet Show).
Gaius Fonteius Capito
Gaius Fonteius Capito (nescimus, quando natus mortuusve sit) senator Romanus primo saeculo ante Christum natum fuit. Pater eius Gaius Fonteius Capito, erat, qui bello civili, rei Marci Antonii triumviri favebat. Ipse anno 12 consulatum ordinarium gessit et anno 22/23 Asiam administrabat. Anno 25 ignoti criminis ab Numerio Vibio Sereno accusatus, sed absolutus est.
Smoke Gets in Your Eyes
Canticum etiam in nonnullis pelliculis auditur, praecipue in Georgii Lucas American Graffiti (1973), et Being Julia (2004, a Stephano Szabó moderata, quae praemium Golden Globe abstulit. Exsecutio a The Platters magnam vim habet in Always (1989), pellicula a Stephano Spielberg moderata, et similiter in fabula sonituque pelliculae Three Times (2006), ab Hou Hsiao-Hsien moderatae. Auditus est in Raineri Werner Fassbinder pellicula "Die Bitteren Tränen der Petra von Kant" (1972). Etiam, persona ab Cher acta primam versuum seriem canit in pellicula Tea With Mussolini (1999). "Smoke Gets in Your Eyes" est titulus Mad Men (2007), primi excursus dramatis originalis AMC.
Almus
Historia
Ab anno 1878 pars Bulgariae est.
Triassicum medium
Triassicum medium est epocha et series periodi Triassicae. Milies milium annorum 247.2 abhinc incepit, Triassico inferiori perfecto, et milies milium annorum circiter 237 a.p. ad finem venit, Triassico superiori incipiente.
Aetates vel stadia duo comprehendit, videlicet Anisium inferius, Ladinium superius.
Nexus externi
Muschelkalk Muschelkallek Muschelkalk
Hayato Ikeda
Hayato Ikeda (Iaponice 池田 勇人, natus Takeharae die 3 Decembris 1899;Tocione mortuus die 13 Augusti 1965) fuit politicorum peritus et Iaponiae primus minister a die 19 Iunii 1960 usque ad diem 9 Novembris 1964.
Carolus Theodorus (elector Palatinus)
Carolus Philippus Theodorus usque ab 1742 nomine Carolus IV elector Palatinatus et usque ab 1777 nomine Carolus II etiam elector ducatus electoralis Bavariae fuit. In secunda dimidia parte saeculi undevicensimi in Germania australi cultum, res oeconomicas et infrastructuram valde ampliavit.
Anno 1763, Academiam Theodoro-Palatinam condidit. Anno 1780, Societatem Meteorologicam Palatinam condidit. Anno 1766, foedus hereditatis cum electore Bavariae Maximiliano III Iosepho fecit, qui tunc orbus liberis erat. Palatinatus et Bavaria hoc foedere post mortem Maximiliani unam in civitatem conciliatae sunt. Itaque anno 1777 Carolus etiam elector Bavariae factus est et ab hoc tempore Monachii vivebat. Post mortem, successor eius fuit Maximilianus IV, elector princeps Bavariae et Palatinatus.
Inscriptio in milliario Rhenano
Milliarium nunc est in museo Manhemii.
VIAM SUBM.[issam] AURELIO ET L. VERO IMPP. ANNO CHR. CLXII MUNITAM CAROLUS THEODORUS elector pal.[atinatus] dux bav. iul.[iaci], cl.[evis] m.[ontis] REFECIT ET AMPLIAVIT AN. MDCCLXVIII CURANTE IO. LVD. COMITE DE GOLDSTEIN PROPRINCIPE
Manius Aemilius Lepidus (consul 11)
Manius Aemilius Lepidus (nescimus, quando natus mortuusve sit) senator Romanus primo saeculo ineunte fuit. Anno 11 Lepidus, nepos triumviri, consul ordinarius creatus est. Anno 20 in senatu frustra sororem Lepidam defendebat, quae adulterii, veneficii, Chaldaeorum de domo Caesaris consultorum a marito suo, Publio Sulpicio Quirinio, consule anno 12 a.C.n., accusabatur. Iudices enim eam aqua et igni arcendam existimaverunt. Lepidus anno 21/22 Asiam proconsul administravit. Filia eius Aemilia Lepida Galbae, qui postea imperavit, nupsit.
Ioannes Caramitru
Ioannes Caramitru (natus Bucarestae die 9 Martii 1942) est histrio et rerum politicarum peritus Dacoromanus. Ab anno 1996 usque ad annum 2000 Caramitru fuit culturae minister.
Triassicum inferius
Triassicum inferius est epocha et series periodi Triassicae. Milium annorum 251 902 ± 24 abhinc coepit, periodo Permia et epocha Lopingia perfectis, et milies milium annorum 247.2 a.p. ad finem venit, Triassico medio incipiente.
Aetates vel stadia duo comprehendit, videlicet Indusium inferius, Olenekium superius.
Nexus externi
Buntsandstein Grès bigarré Buntsandstein
Cotoneum
Cotoneum est:
Via Barberini
Via Barberini in regione II vel rione II - Trevi Romae.
Lingua Dzongkha
Lingua Dzongkha ad Linguas Tibeto-Birmanas familiae Sinotibetanae pertinet. In Butania adhibetur (ubi sub titulo linguae nationalis accipitur) et in finibus adiacentibus Indiae, praecipue in civitate Sikkim. Interdum inter dialectos linguae Tibetanae numeratur.
Cydonia (discretiva)
Cydonia est:
Portus Hannibalis
Portus Hannibalis (Lusitanice: Portimão) est urbs in Lusitania.
Historia antiqua et mediaevalis
Regio in qua urbs hodierna sita est ab antiquissimis temporibus populis Coniis colitur. Ostium Aradae fluminis tamquam tutum portum natura Graecis Carthaginiensibusque, qui urbem saeculo 6 a.Chr.n. condiderunt, ostendit. Carthaginiensibus devictis Romani regionem cum tota Hispania occupaverunt usque ad interitum Imperii Romani. Ex eo tempore Visigothi regionem colebant, antequam Mauri Lusitaniam expugnaverunt. Anno 1249 equites ordinis Santiagensis vicum tum ibi exstantem recuperaverunt.
Lingua Tsangla
Lingua Tsangla ad Linguas Tibeto-Birmanas familiae Sinotibetanae pertinet. In Butania adhibetur.
Nobusuke Kishi
Nobusuke Kishi (Iaponice 岸 信介, natus in Tabuse die 13 Novembris 1896; Tocione mortuus die 7 Augusti 1987) fuit politicorum peritus et Iaponiae primus minister a die 25 Februarii 1957 usque ad diem 19 Iulii 1960.
Lingua Kaike
Lingua Kaike ad Linguas Tibeto-Birmanas familiae Sinotibetanae pertinet. In Nepalia adhibetur.
Lingua Bumthang
Lingua Bumthang ad Linguas Tibeto-Birmanas familiae Sinotibetanae pertinet. In Butania adhibetur et in Tibeto meridiorientali.
Tanzan Ishibashi
Tanzan Ishibashi (Iaponice 石橋 湛山, natus Tocione die 25 Septembris 1884; mortuus die 25 Aprilis 1973) fuit Risshō universitatis rector, politicorum peritus et breviter accurate a die 23 Decembris 1956 usque ad diem 25 Februarii 1957 Iaponiae primus minister.
Messor compositus
Hodiernus messor compositus, breviter compositus, est machina versatilis quae ad varia frumenta efficienter metenda designatur. Trís metendi rationes distinctas una coniungit, quae sunt messis, tritura, ventilatio. Inter usitate metitos composito proventús sunt triticum, avena, secale, hordeum, maizum, sorghum, glycine, linum, helianthus, canola. Stramentum separatum, in agro iacens, consistit in reliquis proventús caulibus foliisque, nutrimentis plerumque carentibus; quod stramentum minutatim conciditur, super terram dispergitur, in solum aratro miscetur, aut in fasces colligitur stragulum vel victus pecoris.
Historia
Patricius Bell, clericus et inventor Scoticus, anno 1826 machinam messoriam designavit (sed diploma patens non petiit), quae principium forficis plantarum sectarum adhibebat, quod principium iam hodie in usu est. Machina Belliana ab equis trahi solebat; nonnullae in Civitatibus Foederatis venumdatae sunt. Anno autem 1835, Hiram Moore, inventor Americanus, primum verum messorem compositum fabricari coepit et diploma patens adeptus est, machinam quae frumenta cerealia metere, terere, ventilare potuit. Prima exemplaria ab equis, mulis, bobus trahebantur.
Progressus similis in Australia evolutionem implicavit machinae Anglice stripper appellatae, quae in stripper Gallico condita est, a Ioanne Ridley aliisque in Australia Australi ante annum 1843 excogitatae. Quae machina solum capita plantarum colligebat, caules super terram reliquens. . Stripper et machinae similes pauciores partes moventís habebant, et solum capita colligentes, minus energiá utebantur. Emendationes Hugonis Victoris McKay fecerunt ut compositus in commercio prosper anno 1885 esset, nomine Sunshine Header-Harvester.
thumb|upright=1.8 [[Fasciculus:Old Style Harvester.jpg|thumb|upright=0.8|Compositus generis "Sunshine" in [[regione Henty Novae Cambriae Australis Australiae.]] thumb|upright=0.8|Messor compositus societatis [[John Deere 9870 STS cum 625D.]] thumb|upright=0.8|Messor compositus [[Collegium Case|societatis Case, a viginti mulis ductus.]] thumb|upright=0.8|Exemplar John Deere 9870 STS.
Abbatia Teudalda
Abbatia Teudalda (alia nomina: Abbatia de Thedaldis ) (Italiane: Badia Tedalda) est oppidum Italiae et municipium, circiter 1 070 incolarum, in Regione Tuscia, in Provincia Arretina ac in Romandiola, historica ac geographica terra, situm. Incolae Abbatiali appellantur.
Fractiones
Ca' Raffaello, Caprile, Castellacciola, Cicognaia, Fresciano-Montebotolino, Montelabreve, Pratieghi, Rofelle, Sant'Andrea, Stiavola, Viamaggio
Exclavaturae
Vici municipii exclavaturae et Tusciae in Aemilia et Romania:
Lingua Tinani
Lingua Tinani seu Lahuli ad Linguas Tibeto-Birmanas familiae Sinotibetanae pertinet. In India adhibetur.
Laetamen
Laetamen est materies originis naturalis aut syntheticae (praeter materies calcareas) quae solís vel textibus plantarum ad unum aut plura nutrimenta incremento plantarum recessaria suppeditanda adhibetur. Sunt multi laetaminis fontes, naturales et artificiosi in fabricis industrialibus facti.
Historia
Administratio fertilitatis soli agricolas Aegyptos, Babylonianos, Romanos, primosque Germanos nonnulla millennia tenuisse dicitur, quorum omnes mineralibus et stercore ad fertilitatem fundorum amplificandam uti solebant. Hodierna nutritionis plantarum scientia in operibus Iusti de Liebig, chemico Germanico, aliorumque eruditorum saeculo undevicensimo coepit. Ioannes Bennet Lawes, negotiator Anglicus, effectús variorum stercorum in plantis in ollis positis anno 1837 investigare coepit, et eius experimenta post unum aut binos annos plantas in agro crescentís comprehenderunt. Mox diploma inventionis stercoris ex phosphatis acido suphurico tractatis generati anno 1842 adeptus est, et ergo primus erat qui industriam stercoris artificiosi constituit. Proximo anno se cum Iosepho Henrico Gilbert consociavit, quocum experimenta segetum colendarum in Instituto Investigationis Segetum Arabilium plus quam quinquaginta annos administraverit.
Ratio Birkeland–Eyde fuit una ex certantibus rationibus industrialibus ex initio productionis laetaminis in nitrogenio conditarum. Quae ratio adhibebatur ad nitrogenium atmosphaericum (N2) in acido nitrico (HNO3) figendum, una e nonnullis rationibus chemicis plerumque fixatio nitrogenii appellatis.
Chemica
Laetamina tria micronutrimenta variis proportionibus usitate offerunt: Laetamina etiam tria nutrimenta secundaria habent, quae sunt calcium (Ca), magnesium (Mg), et sulphur (S), cum nonnullis micronutrimentis, praecipue cupro (Cu), ferro (Fe), mangano (Mn), molybdeno (Mo), zinco (Zn), borio (B). Praeterea, silicium (Si), cobaltum (Co), et vanadium (V) aliquando momentum habent.
Triassicum superius
Triassicum superius est epocha et series anterius periodi Triassicae. Milies milium annorum circiter 237 abhinc coepit, Triassico medio perfecto, et milies milium annorum 201.3 ± 0.2 a.p. ad finem venit, Iurassico inferiori incipiente.
Aetates vel stadia tria comprehendit, quae ab infimo ad supremum Karnium, Norium, Rhaetium appellantur.
Iurassicum medium
Iurassicum medium est epocha et series periodi Iurassicae. Milies milium annorum 174.1 ± 1 ante praesentem incepit, Iurassico inferiori perfecto, et milies milium annorum 163.5 ± 1 a.p. ad finem venit, Iurassico superiori incipiente.
Phthiotis (regio antiqua)
Phthiotis vel Phthia (Graece dialecto epico sed oratione soluta  ) fuit regio Graeciae antiquae in eodem fere loco iacens ac regionalis unitas hodierna Phthiotis.
Mythologia
Phthia in mythologia Graeca initio fuit urbs, deinde regio Thessaliae meridianae (in Graecia Media). Phthiotis ex valle Sperchii et litore septentrionali Sinus Maliaci exstans regnum fuit Pelei ab Aeaco conditum et locus natalis filii eius Achillis nec non patria Myrmidonum.
Secundum traditionem Thessalicam conditor et heros eponymus urbis Phthiae est Phthius, filius Poseidonis et Larissae, frater Achaei et Pelasgi.
Situs
Phthiotis agros circa Othrym inter Sinum Maliacum et Pagasaeum comprehendit. Antiquitate ab Hellenibus et Achaeis inhabitata erat, qui postea simul "Achaei Phthiotae" appellati sunt, quare ipsa regio "Achaia" vocata est.
Urbs maximi momenti post bella Graeco-Persica fuit Thebae Phthioticae ad Sinum Pagasaeum in Thessalia sitae, quae sunt forsitan eadem ac Phylace.
Aliae urbes sunt: Heraclea Trachin, Anticyra, Pharsalus, Thetidium, Lamia, Magnesia, Iolcus, Demetrias, Methone, Alope, Phthia.
Antiqua Phthiotis hodie ad regionales unitates Phthiotidis (quae quamvis terra minore nomen recepit) ac Magnesiae pertinet.
Ichirō Hatoyama
Ichirō Hatoyama (Iaponice 鳩山 一郎, natus in Ushigome die 1 Ianuarii 1883; mortuus Tocione die 7 Martii 1959) fuit politicorum peritus et Iaponiae primus minister a die 10 Decembris 1954 usque ad diem 23 Decembris 1956. Praesens Iaponiae primus minister Yukio Hatoyama est nepos eius.
Lingua Gurung
Lingua Gurung ad Linguas Tibeto-Birmanas familiae Sinotibetanae pertinet. In Nepalia adhibetur. Quidam in duas linguas dividunt, scilicet occidentalem et orientalem.
Dervum (abbatia)
Dervum fuit abbatia Benedictina anno 673 in Campania condita. Anno 1808 aedificia abbatiae, quae inter Rerum Francicarum eversionem suppressa erat et cuius monachi sparsi erant, in equarium versa sunt.
Iurassicum inferius
Aetates vel stadia quattuor comprehendit, quae ab infimo ad supremum Hettangium, Sinemurium, Pliensbachium, Toarcium appellantur.
Tu'i Tonga
Tuʻi Tonga fuit dominus Tongae et honoratissimus Tonganorum princeps. Nomen etiam fuit titulus domus regnantis quae fortasse saeculo nono vel decimo orta est et multum valens perseveravit ad saeculum quintum decimum vel sextum decimum, quando Tuʻi Haʻatakalaua, novus princeps, dominationem adsecutus est. Titulus ipse anno 1865, Laufilitonga morienti, emortus est, sed domūs prognati in Kalaniuvaluanā gente iam vivunt.
Res gestarum a maioribus posteris traditae triginta novem (vel quadraginta octo) Tuʻi Tongas nominant.
Familia Barbarinorum
Familia Barbarinorum vel Barberinorum familia nobilis Italiae origine Tusciana. Sedes, a qua Barberini, tunc Tafani nominati, oriundi sunt, Barberinum (Vallis Elsae) est, quam saeculo 11 reliquerunt, ut domicilium Florentiae constituerent. Hac in urbe familia usqe ad saeculum 17 et possessionibus et auctoritate ingenter increvit. Culmen adepti sunt, cum Maffeus papa factus est et nomine Urbani VIII ab anno 1623 usque 1644 regnavit. Pontificatu eius nepotismus in ecclesia Romana maxime effloruit. Exemplo sunt:
Franciscus eiusque frater Taddeus princeps Palestrinae annis 1625 ad 1638 Romae Aedes Barberinas, in primis aedibus aetatis Baroci habitas, aedificaverunt architectis tunc celeberrimis adductis Maderno, Borromini, Ioanne Laurentio Bernini.
Urbani autem pontificatus non solum fastigium ascensùs familiae,. verum etiam initium decessùs fuit. Innocentius X enim successor potestatem familiae Barberinorum infregit. Iam anno 1722 Barberinorum stirps virilis exstincta est.
Congregatio Discipulorum Domini
Congregatio Discipulorum Domini Ordo Religiosus est. Die 04 Ianuarii 1927 conditus est in Sinis ab Celso Costantini.
Lingua Tibetana
Lingua Tibetana ad Linguas Tibeto-Birmanas familiae Sinotibetanae pertinet. In regione Tibeto Rei Publicae Popularis Sinarum praecipue adhibetur.
Lingua Tibetana dicitur prima omnium Tibeto-Birmanarum iam saeculo VII litteris consignata esse; a rege enim Srong btsan sgam po ministrum Thon mi Sambhoṭa in Indiam missum ut de re Buddhistica Tibetana quaereret, et in Tibetum reversum scripturam Tibetanam invenisse, grammaticam huius linguae versibus triginta composuisse, versiones librorum sacrorum Sanscriticorum conficere coepisse. Lexicon bilingue Sanscrito-Tibetanum Mahāvyutpatti saeculo insequenti compositum est. Paulo postea libri laminis ligneis modo Sinico imprimi coepti sunt et in bibliothecis monasticis congeri.
Ab hoc aevo lingua scripta classica fere immutata usque ad nostram aetatem continuavit; litterae Tibetanae sine interruptione floruerunt tam Buddhisticae (e linguis Sanscrita Sinicaque conversae et denuo creatae) quam religioni Bon dicatae. Has litteras non solum Tibetani coluerunt sed et Mongoli Sinaeque. Sermo autem a populo adhibitus mutationes diachronicas variationesque geographicas semper crebriores accepit.
De dialectis Tibetanis
Inter dialectos huius linguae enumerantur series sermonum in alta planitie Tibetana montibusque Himalaya late dispersorum, per civitates Pakistaniam, Indiam, Nepaliam et Bhutan adhibitorum, quorum omnes fere locutores unius linguae litterariae et eiusdem traditionis participes sunt. Dialecti sic secundum Tibetan Dialects Project evolvuntur:
De indole linguae Tibetanae
Sermo urbis Lhasae, una cum sermonibus Tibetanis centralibus, tonalitatem habet, sed in hac re ab aliis differt. Orthographia enim, saeculo VII instituta, tonos non exhibet coniunctionesque consonantium admodum complices permittit, praefixis et suffixis variis insuper additis. In sermone Ladakhi inferiori toni nunquam exstiterunt; qui hoc sermone utuntur textus classicos dictantur omnibus fere consonantibus enuntiatis. Qui autem sermonibus centralibus utuntur coniunctiones consonantium in tonos mutant.
Lingua Tibetana est ergativa (subiectum enim verbi transitivi syntaxin similem habet atque obiectum verbi intransitivi). Ordo verborum sic instruitur: adiectivum nomine substantivo saepius sequitur; obiectum verbo praecedit; complementum verbo praecedit; nomen casu genetivo signatum nomine regenti praecedit; pronomina demonstrativa et numeralia nomen regens sequuntur.
Didactica
তিব্বতি ভাষা
Numerus perfectus
Numerus perfectus est numerus naturalis n, cuius summa divisorum, numero ipso excepto, numero n adaequat. Vel symbolis mathematicis expressum
.
Exempla:
Demonstrabile est omnes numeros pares perfectos hanc speciem habere et quicumque numerus naturalis hanc speciem habet perfectum esse, si utroque casu 2^k-1 est numerus primus Mersenni :
Caelifera
Caelifera sunt subordo insectorum ordinis Orthopterorum. Comprehendunt acrididea cum insectis similibus, aliasque superfamilias cum eis digestas: tetrigoidea et tridactyloidea. Tridactyloidea vicissim non confundenda sunt cum gryllotalpidis, ad Ensifera, alium orthoperorum subordinem, pertinentibus.
Subdivisiones et earum distributiones
Caelifera comprehendunt 2400 fere genera descripta et 12 000 fere specierum notarum. Multae species non dum descriptae ut videtur existunt, praecipue in silvis pluvialibus. Caeliferis, ut quidem plurimis orthopteris, est distribitio plerumque tropica, paucioribus speciebus in regionibus temperatis inventis. Caelifera in duos infraordines digeruntur: Tridactylidea (basaliora) et Acrididea. Nomen acrididea ex veterioribus fontibus derivatur, sicut operibus Augusti Danielis Imms.
Significatio oeconomica et vocabula
Nonnullae species, praeter in acridoideis, sunt pestes agriculturae magni momenti, sed non omnes sunt species cuius multitudines morphologice commutari possunt cum conferti sint, et mores examinationis exhibere possunt. Alia exempla pestium agriculturae sunt Oedaleus senegalensis et certae species inter Pyrgomorphidas, praecipue Zonocerus variegatus.
Rodoaldus Amundsen
Rodoaldus Engelbertus Gravning Amundsen (vulgo Roald Engelbregt Gravning Amundsen; API [ˈɾuːɑl ˈɑmʉnsən]; natus die 16 Iulii 1872; mortuus circa diem 18 Iunii 1928) fuit Norvegicus regionum polarium explorator. Annis 1910–1912 expeditionem Antarcticam duxit, quae die 14 Decembris 1911 Polum Australem primum attigit. Studiorum Statio Polaris Australis nomen eius fert. Ad polum septentrionalem etiam expeditiones duxit.
Hitoshi Ashida
Hitoshi Ashida (Iaponice 芦田 均, natus Fukuchiyamae die 25 Novembris 1887; mortuus in Tocionis praefectura die 20 Iunii 1959) fuit politicorum peritus et Iaponiae primus minister a die 10 Martii 1948 usque ad diem 15 Octobris 1948.
Abudefduf abdominalis
Abudefduf abdominalis est non migratorius familiae Pomacentridarum piscis qui Medium Oceanum Pacificum Orientalem habitat.
Lucius Munatius Plancus (consul 13)
Lucius Munatius Plancus (nescimus quando natus est; mortuus est post annum 35) primo saeculo fuit senator Romanus.